《天石书讯近况即寄》
清代·王浩

作计依人终失所，为文如我究何曾。年来孤露悲双梗，月落微霜焰一灯。

名句尚堪山水识，清才原有鬼神憎。言愁问字劳相忆，卧病求仙谢不能。

作者简介：王浩（1894--1923），字然甫，一字瘦湘，江西南昌人。诸体俱工，宗奉宋贤，以七律见长。陈散原评谓：“吐弃凡近，多骨重神寒之作，力追山谷，笔端可畏，然间有摹拟太似处。”有家藏钞本《思斋集》。